Ivan Radović

**Ivan Radović** (Vršac, 22. jun 1894 — Beograd, 14. avgust 1973) je bio srpski slikar, likovni kritičar, dopisni član SANU.

## Biografija
Završio je Učiteljsku školu u Somboru. Slikarstvo je učio na Akademiji u Budimpešti od 1917. do 1919.

Radi studija umetnosti 1921. godine putovao je u Minhen, Prag i Veneciju, a boravio je u Pragu i Parizu.

U Beograd se doselio 1927. godine. Bavi se pedagoškim radom u školi u Staništu, Učiteljskoj i Višoj devojačkoj školi u Somboru. Jedno vreme je bio profesor Umetničke škole u Beogradu.

Prvi put izlagao 1922. godine u Beogradu. Pripadao je grupama „Slobodni“, „Oblik“ i „Šestorica“. Bio je član ULUS-a.

Postao je dopisni član SANU 1970. godine.

Uspešno se bavio tenisom. Bio je pravak Jugoslavije 1929. godine. Te godine je igrao u Dejvis kupu protiv Grčke.

Njegov brat je bio sveštenik i fotograf Milorad Radović (1892-1934).

Sahranjen je u Aleji zaslužnih građana na Novom groblju u Beogradu.

## Slikarstvo
Slikarski opus Ivana Radovića je veliki i po broju radova (slika, crteža i akvarela), ali i po značaju i mestu u srpskoj umetnosti dvadesetog veka. Kritičari i istoričari moderne umetnosti primetili su u njegovom radu kretanje od tradicionalizma do avangarde, od ustaljenih puteva savremenosti njegovog vremena do izleta u naivizam i koloristički ekspresionizam koji je bio najkarakterističniji za srpsku umetnost tog perioda. Nije se ustručavao ni da se upusti u eksperimente sa apstraktnim izrazom, posebno tokom prve polovine treće decenije. U osnovnom, njegov slikarki put se kretao od ranog perioda konstruktivizma i postkubizma, preko neoklasicizma i neoprimitivizma srednjeg perida do romantizma i poetskog realizma koji je obeležio kraj ovog samosvojnog stvaralaštva. I tematski se Radovićevo slikarstvo kretalo u širokom rasponu od pejsaža, enterijera i žanrscena do portreta i aktova. Zbog ovakvog svojevrsnog spajanja i preplitanja stilskih karakteristika i tematskih sadržaja, slikartsvo Ivana Radovića postavljeno je u najznačajnijim istorijskim pregledima na jedno od najistaknutijih mesta u srpskoj slikarskoj umetnosti epohe modernizma.

## Samostalne izložbe
* 1925 Sala osnovne škole kod Saborne crkve, Beograd
* 1928 Letnji paviljon Oficirskog doma, Beograd
* 1929 Umetnički paviljon „Cvijeta Zuzorić“, Beograd
* 1932 Umetnički paviljon „Cvijeta Zuzorić“, Beograd
* 1933 Umetnički paviljon „Cvijeta Zuzorić“, Beograd
* 1952 Umetnički paviljon „Cvijeta Zuzorić“, Beograd
* 1960 Galerija doma JNA, Beograd
* 1963 Narodni muzej, Zrenjanin
* 1964 Gradsko muzej, Vršac
* 1966 Galerija Matice srpske, retrospektivna izložba, Novi Sad
* 1971 Galerija SANU, retrospektivna izložba, Beograd

**Posthumne izložbe**
* 1978 Likovna galerija, Sombor
* 1984 Galerija SANU, Beograd
* 2009 Narodni muzeju, Valjevo
* 2010 Kulturni centar, Vršac, Spomen-zbirka Pavla Beljanskog, Novi Sad
* 2010 Galerija Haos, Beograd
* 2011 Galerija legat Milice Zorić i Rodoljuba Čolakovića, Beograd

## Bibliografija (izbor)
* 1925 Gustav Krklec, Izložba slika Ivana Radovića, *Vreme*, 5. decembar, Beograd
* 1926 Gustav Krklec, Kolektivna izložba Ivana Radovića u Beogradu, *Somborska reč*, br. 37, Sombor
* 1955 Miodrag B. Protić, Savremenici I, s. 67-71, *Nolit*, Beograd
* 1963 Vukica Popović, katalog retrospektivne izložbe, *Narodni muzej*, Zrenjanin
* 1966 Pavle Vasić, katalog retrospektivne izložbe, *Galerija Matice srpske*, Novi Sad
* 1967 Miodrag B. Protić, Treća decenija - konstruktivno slikarstvo, u Jugoslovenska umetnost HH veka, *Muzej savremene umetnosti*, Beograd
* 1970 Miodrag B. Protić, Srpsko slikarstvo HH veka, *Nolit*, Beograd
* 1971 Miodrag B. Protić, katalog retrospektivne izložbe, *SANU*, Beograd
* 1973 Lazar Trifunović, Srpsko slikarstvo 1900 – 1950, *Nolit*, Beograd 
* 1983 Vladimir Rozić, Likovna kritika u Beogradu između dva rata 1918-1941, *Jugoslavija*, Beograd
* 1989 Vjekoslav Ćetković, monografija, *Akademija umetnosti*, *Matica srpska*, Novi Sad
* 2005 Vladimir Rozić, Umetnička grupa „Oblik“ 1926-1939, *Kancelarija za pridruživanje Srbije i Crne Gore Evropskoj uniji*, Beograd
* 2008 Žana Gvozdenović, Ivan Radović. Od apstrakcije do predela čulnosti, *Muzej savremene umetnosti*, Beograd

## Nagrade
* 1925 Internacionalna izložba umetnosti, Filadelfija
* 1930 Orden Svetog Save, Beograd
* 1932 Orden belgijskog kralja, Brisel
* 1937 Srebrna medalja, Međunarodna izložba umetnosti i tehnike, Pariz
* 1962 Zlatna paleta ULUS-a, Beograd
* 1967 Politikina nagrada „Vladislav Ribnikar“, Beograd
* 1967 Sedmojulska nagrada SR Srbije, Beograd
* 1971 Nagrada AVNOJ-a, Beograd

## Izvori
* Domumentacije Muzeja savremene umetnosti, Beograd
* 1971 Retrospektivna izložba, monografija, Galerija SANU, Beograd
* 1989 Ivan Radović, monografija, Akademija umetnosti, Matica srpska, Novi Sad

## Veze
* Zvanična biografija na sajtu SANU